ตรวจเลือดขึ้น hcg 52,499 อายุครรภ์แค่ 5-6 สัปดาห์ ผลตรวจบอกสูงกว่าปกติหมายถึงอย่างไร เสี่ยงต่อการท้องลม หรือท้องไข่ปลาอุกรึป่าวคะ
สวัสดีค่ะ การตรวจเลือดหาค่า HCG หากตั้งครรภ์ได้ประมาณ 5 สัปดาห์หลังมีประจำเดือนครั้งสุดท้าย หรือประมาณ 3 สัปดาห์หลังไข่ตก จะพบค่าได้ตั้งแต่ 18 - 7,340 mIU/mlส่วนที่ 6 สัปดาห์หลังมีประจำเดือนครั้งสุดท้าย หรือประมาณ 4 สัปดาห์หลังไข่ตก จะมีค่าได้ตั้งแต่ 1,080 - 56,500 mIU/mlดังนั้น การตรวจพบค่า HCG ที่ 52,499 mIU/ml ก็ยังอาจถือว่าปกติได้ อย่างไรก็ตาม เนื่องจากค่าค่อนไปทางสูง จึงอาจต้องระวังว่ามีความผิดปกติของการตั้งครรภ์หรือไม่ เช่น มีภาวะครรภ์แฝด มีครรภ์ไข่ปลาอุก เป็นต้น ซึ่งแพทย์ก็จะมีการตรวจนัดติดตามอย่างใกล้ชิดอีกครั้ง โดยจะทำการตรวจด้วยอัลตราซาวด์ที่อายุครรภ์ที่เหมาะสมค่ะนอกจากนี้แล้ว หากไม่ได้เกิดจากการตั้งครรภ์ ก็อาจเกิดจากสาเหตุอื่นๆ ได้ เช่น เป็นเนื้องอกหรือมะเร็งชนิดที่ผลิตฮอร์โมนชนิดนี้ เป็นต้น